ཉེ་ཆར་སྲིད་འཛིན་ཇོར་ཇི་སྦུ་ཤུ་དང༌།སྲིད་འཛིན་མི་ཁལ་གྷོར་པ་ཅོབ་རྣམ་གཉིས་ནས་གནང་བའི་ཁྱབ་བསྒྲགས་དེས་རིམ་པས་འཛམ་གླིང་འདི་གོ་མཚོན་མེད་པའི་ས་གཞི་ཞིག་ཏུ་འགྱུར་བ་བྱེད་ཐུབ།ངོས་ནས་ཁོང་རྣམ་པའི་ལོ་རྒྱུས་རང་བཞིན་གྱི་ཐག་གཅོད་དེར་བསྔགས་བརྗོད་ཞུ་རྒྱུ་ཡིན།ལོ་མང་པོའི་གོང་གོ་མཚོན་མེད་པའི་འཛམ་གླིང་ཞིག་བསྐྲུན་རྒྱུའི་ངོས་ཀྱི་བསམ་ཚུལ་འཆར་སྣང་རྣམས་བརྗོད་སྐབས་ངོས་ཀྱི་གྲོགས་པ་ཚོ་ཐེ་བས་མང་པོ་ཞིག་གིས་དེ་ནི་ཧ་ཅང་ལེགས་པའི་སྟོང་བསམ་ཙམ་ཞིག་རེད་སྙམ་གྱི་ཡོད་པ་རེད།འོན་ཀྱང་འགྱུར་བ་གསར་པ་དེ་དག་གིས་ངོས་ཀྱི་འཆར་སྣང་དེ་འགྲུབ་སྲིད་པ་བསྟན་ཡོད།དེ་ལྟ་ནའང་ལས་འགན་འདི་ནི་དཀའ་ངལ་ཅན་ཞིག་དང༌།འགལ་རྐྱེན་མང་པོ་ཡོད་པ་ཞིག་ཡིན།འབད་བརྩོན་དེར་ང་ཚོ་ཚང་མས་མུ་མཐུད་ཆེ་ཆུང་ལ་མ་ལྟོས་པར་རང་ནུས་ཞལ་འདེབས་སུ་འབུལ་དགོས།